Държавен вестник, бр. 96, 2020 г., стр. 33

БРОЙ  96	
Д Ъ Р Ж А В Е Н  В Е С Т Н И К 	
СТР.  33  
списъкът на съставките ясно обозначение на 
компонента или съставката, които са използ-
вани като частични или пълни заместители:
а) в непосредствена близост до наимено-
ванието на продукта;
б) с размер на шрифта, при който височината 
на буквата „х“ е най-малко 75% от височината 
на буквата „х“ от наименованието на продукта 
и който не е по-дребен от минималния размер 
на изисквания шрифт съгласно чл. 13, § 2 от 
настоящия регламент.“
Разпоредбата се намира в Приложение VI –  
Наименование на храните и специфични съ-
провождащи данни, Част А – Задължителни 
данни, съпровождащи наименованието на 
храната.
Към правилата в посоченото приложение 
препраща чл. 17, § 5 от регламента, който член 
е наименуван „Наименование на храната“ и 
се намира в раздел 2 – Подробни разпоредби 
относно задължителните данни.
От систематичното място и съдържание-
то на съюзната разпоредба следва нормата, 
съдържаща се в нея – задължение за отго-
ворните лица за посочване по ясен и видим 
начин в етикета на храната, която не съдържа 
обичайните си съставки, наличието на техни 
заместители, както и достатъчна информация 
за същността на тези заместители.
Разпоредбата на чл. 32, ал. 1 от наредбата 
в оспорената є редакция гласи следното:
„(1) При етикетирането на имитиращи 
продукти, съдържащи в състава си мляко, 
върху етикета в непосредствена близост до 
наименованието на продукта задължител-
но се посочва „Имитиращ продукт“ и ясно 
обозначение на компонента или съставката, 
които са използвани като частични или пълни 
заместители на млечните съставки, с размер 
на шрифта съгласно Приложение VI, Част А, 
т. 4 към Регламент (ЕС) № 1169/11.“
Определението за „имитиращи продукти, 
съдържащи в състава си мляко“ е дадено в 
§ 1, т. 2 от ДР на наредбата (разпоредбата 
също е оспорена) и в оспорената редакция 
то е следното:
„Имитиращи продукти, съдържащи в 
състава си мляко“ са продукти, наподобява-
щи изброените в приложението към чл. 3, в 
които една или повече млечни съставки са 
заменени с частични или пълни заместители, 
като мазнини и/или протеини от немлечен 
произход, с изключение на продукти на рас-
тителна основа, при производството на които 
са вложени не повече от 10 на сто мляко или 
млечни съставки.
От тълкуването на разпоредбата следва, че 
правилото за поведение, което тя съдържа, е 
задължение за отговорните лица да поставят 
върху етикета на „имитиращите продукти, 
съдържащи в състава си мляко“ и надписа 
„имитиращ продукт“, и то на точно опре-
делено място в непосредствена близост до 
наименованието на продукта, а така също и 
ясно да обозначат заместващите компоненти 
или съставки, както и тяхното количество 
(ал. 2 на чл. 32).
Изискването в ал. 1 на чл. 32 за ясно 
обозначение на компонента или съставката, 
които са използвани като частични или пълни 
заместители на млечните съставки, с размера 
на шрифта съгласно съответното приложение 
към регламента, както и разпоредбата на 
ал. 2 на същия член, изискващ посочване 
на количеството на съставките заместители, 
намират своята обосновка (макар че това не 
се сочи от ответника) с изключване на вся-
какво съмнение в производителите на този 
вид продукти, че само надписът „имитиращ 
продукт“ е достатъчен за информираността 
на потребителите да разберат, че съответните 
продукти не са млечни продукти.
От съпоставката на нормите (съюзната и 
националните) следва, че те не са идентични 
и целта им е различна. Целта на нормата 
от регламента е да предостави информация 
на крайния потребител, че в храната има 
заместители на нейни основни съставки или 
компоненти, и да го информира за тяхната 
същност. Целта на националната норма е от 
допълнителния надпис върху етикета на ими-
тиращите продукти, съдържащи в състава си 
мляко, за крайните потребители веднага да 
стане ясно, че това не са обичайните млечни 
продукти, на които имитиращите наподобяват, 
и да е лесно да разберат, че тези продукти, 
макар и да наподобяват млечни продукти, не 
са такива, тъй като млечните съставки час-
тично или напълно са заместени с други, като 
същевременно този надпис не освобождава 
производителите от задълженията им, произ-
тичащи от приложимото вторично право на 
ЕС, да посочат задължителната информация 
за храната.
Националната норма, изискваща надписа 
„имитиращ продукт“ за имитиращите про-
дукти, съдържащи мляко, е в съответствие 
с изискването на чл. 7 от Регламент (ЕС) 
№ 1169/2011 информацията за храните да не 
е заблуждаваща, а да е точна, ясна и лесно-
разбираема за потребителя. Не може да се 
сподели възражението на жалбоподателите, 
че изискването за посочване върху етикета 
на имитиращите продукти, съдържащи мля-
ко, и на надписа „Имитиращ продукт“ е по 
същността си забрана за консумация на тази 
храна. С тази допълнителна национална мярка 
се отговаря на изискването на регламента, 
съдържащо се в чл. 7 от него, за обективно 
информиране на потребителите и за предот­
вратяване на объркването им от външния 
вид на продуктите, че последните са млечни 
продукти. Въпросният надпис и местоположе-
нието му в непосредствена близост до наиме-
нованието на продукта акцентира вниманието 
на потребителя по начин, че той веднага да 
разбере, че продуктът не е млечен, макар че